RS รูดแรง 5% สวนโบรกฯ แนะซื้อ ชี้กำไรปี 61 กระฉูด 186% รับธุรกิจความงามบูม
RS รูดแรง 5% สวนโบรกฯ แนะซื้อ ชี้กำไรปี 61 กระฉูด 186% รับธุรกิจความงามบูม ล่าสุด ณ เวลา 15.09 น. อยู่ที่ระดับ 29.75 บาท ลดลง 1.50 บาท หรือ 4.80% สูงสุดที่ระดับ 31.50 บาท ต่ำสุดที่ระดับ 29.50 บาท มูลค่าการซื้อขาย 120.76 ล้านบาท
9 มี.ค. 2561

ผู้สื่อข่าวรายงานว่า บริษัท อาร์เอส จำกัด (มหาชน) หรือ RS ณ เวลา 15.09 น. อยู่ที่ระดับ 29.75 บาท ลดลง 1.50 บาท หรือ 4.80% สูงสุดที่ระดับ 31.50 บาท ต่ำสุดที่ระดับ 29.50 บาท มูลค่าการซื้อขาย 120.76 ล้านบาท

ด้านนักวิเคราะห์ บล.เออีซี ระบุแนะนำ “ซื้อ” ราคาเป้าหมาย 34 บาท โดยคาดปี 61 กำไรโตเด่น 185.7% เทียบกับปีก่อน หนุนด้วยยอดขายธุรกิจสุขภาพและความงามที่คาดยังโตดีจากการเพิ่มจำนวน Call Center เพื่อรองรับทำ Out-Bound Call มากขึ้น บวกกับธุรกิจทีวีที่คาดฟื้นตัวตามเม็ดเงินโฆษณาของดิจิตอลทีวีพร้อมเตรียมปรับเพิ่มค่าโฆษณารายนาทีของช่อง 8 ให้สอดคล้องกับ Rating ที่สูงขึ้น บวก Upside 8.8%